Stinkhout (Ocotea bullata) is 'n inheemse boom van Suid-Afrika. Dit staan ook bekend as Swartstinkhout of Ware stinkhout. Die boom kom voor langs die Weskus tot in KwaZulu-Natal, asook verspreid in Mpumalanga en Limpopo. Die boom se hout is van hoë gehalte, is baie duur en meubels wat daarvan gemaak is, is gesog. Die blare het kenmerkende vratjies of blasies aan die bokant. Die ovaalvormige vrug word pers wanneer dit ryp is en is omtrent 2 cm lank. Dit het 'n kelk aan die basis en lyk soos 'n akker. Die boom het sy naam gekry weens die feit dat die hout stink wanneer dit gesaag word. Die boom se nasionale nommer is 118. 'n Groot stinkhoutboom in Suid-Afrika. Die skoon, reguit stam van 'n jong stinkhoutboom. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8